**Мисли Оkolu Skandalot so Телефонсkoto Прислушување vo Македонија**

*This comment by Victor Bivell was broadcast by SBS Radio on 11 March 2015.*

Постојат многу елементи на македонскиот скандал на телефонско прислушување, особено околу законитоста и степенот на телефонското прислушување и околу некои од, како што изгледа, корумпираните содржини. На политичко ниво, за мене, четири прашања се истакнуваат.

Првото е колку Македонија би можела да има корист од силната независност на истражните и антикорупциски институции кои постојат во други демократии. Ако телефскиот скандал на прислушување се случил во Австралија, на пример, постојат повеќе начини за истражување на бројните тврдења и против-тврдења : Кралска комисија (на Англиски, Royal Commission) , Парламентарна или Сенатска истрага, Федералната полиција, така и на државно ниво на Нов Јужен Велс , Независната комисија против корупцијата (на Англиски Independent Commission Against Corruption) која постои и во другите држави.

Кралска комисија, на пример, има сила да повикува сведоци и да ги принуди сведоците под заклетва да сведочат и да презентираат документи и докази. Ваквите овластувања се битни за да се дојде до вистината за она што се случи во Македонија. Меѓу прашањата се: Дали Премиерот Никола Груевски беше зад телефонското прислушување на 20.000 граѓани или тоа беше странска сила, дали Лидерот на опозицијата, Зоран Заев, се обиде да го уцени Премиерот Груевски за поделба на власта, дали Заев работел со друга држава за да ја придобие власта или да предизвика избори, дали Премиерот Груевски или неговите владини колеги се мешаа во независноста на судството и медиумите, дали господинот Груевски и неговата Партија измамија на последните избори, и така натаму.

Значи овие обвинувања се толку сериозни , што повикуваат на истрага од страна на највисок независен орган во државата. Но, дали Македонија има такво тело, и дали таа независност е веродостојна? Досега обвинувањата против Зоран Заев се доставени до државниот обвинител, ама ова се однесува само на едно од прашањата. Сите прашања треба да бидат испитани, и во догледно време, и доколку има незаконски дејствија, тие треба да бидат доставени до државниот обвинител.

Второто политичко прашање кое скандалот го истакнува е дали Никола Груевски, сега во својата деветта година како премиер, е на власт за премногу долго? Политичарите кои се нови на својата позиција, општо гледано, имаат позитивна агенда. Тоа беше случајот и со господинот Груевски. Но, со текот на времето политичарите можат да се закачат на власта, да не сакаат да се откажат од неа, ниту пак да се изложуваат на проверки и рамнотежи - принципот на владеење под кој одделни гранки на владата, се овластени за да можат да спречат дејствија од страна на другите гранки во владата .... Американскиот систем, под кој претседателот добива максимум од два четири-годишни мандата, е мудар бидејќи го решава овој проблем. Во Австралија, Џон Хауард беше на власт 11 години, што беше премногу долго поради што некои од неговите најлоши одлуки биле направени кон крајот на неговиот мандат, кога тој се залепи за власта. Ова е една од причините за не-рамнотежата во структурата на Буџетот. Во Турција, претседателот Ердоган бил на власт, прво како премиер, а потоа, како претседател, за 12 години. Тој е критикуван меѓу другото за растечката диктатура и за палатата од илјада соби која изгледа доволно голема за да се користи како државен музеј или уметничка галерија. Во Русија, Путин беше претседател за осум години, потоа, со манипулирање на системот се врати повторно на власт, за кое време тој го продолжи претседателскиот мандат од четири на шест години. Bо последно време, се смета дека тој стои зад насилствата во Украина, во кои имаат загинато 6.000 лица.

Прашањето за Македонија е дали Премиерот Груевски го дал најдоброто од себе,и е на патот кон задржување на силата за свое лично добро и за своите соработници, а не за доброто на народот? Сликата која се добива од скандалот е на премиер, кој денот го почнува со читање телефонски снимки отколку економски или социјални извештаи. Падот на слободата на медиумите во Македонија не е добар знак. Ниту, пак, обвинувања за вршење влијание врз судството, мамење на избори, како и опсежното телефонско прислушување. Премиерот Груевски треба да ги истражи овие обвинувања независно. Тоа е единствениот начин да се прочисти воздухот околу него и неговата влада. Но, ќе биде потребна храброст за да го направи тоа.

Третото политичко прашање е пресудата на лидерот на Опозицијата Зоран Заев. Бојкотирањето на Собранието од секогаш било глупаво и контра-продуктивно. Тоа не било успешно во други пригоди и ја оштетува Македонија најмногу. Ако господинот Заев има докази за изборна измама, подобра стратегија ќе беше да се искориститеше Собранието за да ги испита доказите и да се употребеше Собранието за доставување на доказите пред јавностата. Тој, исто така можеше да го искористи собранието за зајакнување на Државната Комисија за Спречување на Корупција, како и Државниот Правобранител.

Ако обвинението дека Лидерот Заев го употреби телефонското прислушување во обид да ја дели власта со Премиерот Груевски, тогаш тоа, исто така, би била сериозна грешка на политичка пресуда. Ако тој има докази за нелегални телефонски прислушувања и корупција на власта, првото и најдобро место за ваквите докази е Собранието, јавноста, медиумите и истражните органи на државата. Ако господинот Заев го користеше телефонското прислушување, прикриено да ја придобие власта, тој би бил неспособен да биде премиер.

Ова нè носи до четвртото клучно прашање. Лидерството. За да се ​​биде фер кон Македонија, квалитетот на раководството е проблем во целиот свет. Јас дури би рекол дека тоа е едно од клучните прашања со кои се соочува човештвото. Сите земји сакаат добри водачи. Сите земји имаат потреба од добри водачи. Но, извонредните водачи се ретки, па дури и добрите водачи не се вообичаени, иако постојат добри луѓе насекаде.

Доброто водство е зависно на добри луѓе со добри политики. Не станува збор за моќ и доброто на моќта. За Македонија, добрите политики се (релативно) по лесниот дел – развивање на економијата, решавање на социјалните проблеми, откривање и испитување на корупцијата, обезбедување на независноста на судството и медиумите, развивање на меѓународните односи, заштитата на името на Македонија и на добриот углед, зајакнување на контактите со дијаспората, и така натаму. Идеите не се тешки.

Тешкиот дел е можеби наоѓање на добри луѓе да ги имплементираат овие политики. Но, тоа е она што и е потребно на Македонија. Се надевам дека и ВМРО-ДПМНЕ, и СДСМ, се подготвени со соодветни кандидати за раководството, бидејки може да им се потребни. За Македонската јавност, сега е време да се поттикне нова серија на потенцијални водачи во политиката. Без разлика дали тие се млади и талентирани или средо-вечни со светски успеси и искуства.

Сега е време да се поттикнат да зачекорат кон скалата на водство.

Јас сум Виктор Бивел.

Ви благодарам.

*Source: www.pollitecon.com*